《海棠春 闺词，和阮亭韵 其一 晓妆》
清代·邹祗谟

兰凤惝恍飘清响。绿池畔、茱萸金网。翠滑宝簪松，影落湘波漾。

灵蛇髻绾随新样。恼娇慵、不寻情赏。绡帐起来寒，又怕云屏敞。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。